CELEX: 32005R2116
Language: el
Date: 2005-12-20 00:00:00
Title: Κανονισμός (ΕΚ) αριθ. 2116/2005 του Συμβουλίου, της  20ής Δεκεμβρίου 2005 , για την τροποποίηση του κανονισμού (ΕΚ) αριθ. 1480/2003 του Συμβουλίου για την επιβολή οριστικού αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων ηλεκτρονικών μικροκυκλωμάτων, γνωστών ως DRAM (δυναμικές μνήμες τυχαίας προσπέλασης), καταγωγής Δημοκρατίας της Κορέας

23.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 340/7
            
         
      ΚΑΝΟΝΙΣΜΌΣ (ΕΚ) αριθ. 2116/2005 ΤΟΥ ΣΥΜΒΟΥΛΊΟΥ
   
   της 20ής Δεκεμβρίου 2005
   για την τροποποίηση του κανονισμού (ΕΚ) αριθ. 1480/2003 του Συμβουλίου για την επιβολή οριστικού αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων ηλεκτρονικών μικροκυκλωμάτων, γνωστών ως DRAM (δυναμικές μνήμες τυχαίας προσπέλασης), καταγωγής Δημοκρατίας της Κορέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (1) (εφεξής «ο βασικός κανονισμός»), και ιδίως το άρθρο 24 παράγραφος 3,
   την πρόταση που υπέβαλε η Επιτροπή, μετά από διαβουλεύσεις με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ
   1.   Ισχύοντα μέτρα
   
               (1)
            
            
               Με τον κανονισμό (ΕΚ) αριθ. 1480/2003 (2) (εφεξής «ο αρχικός κανονισμός»), το Συμβούλιο επέβαλε οριστικό αντισταθμιστικό δασμό 34,8 % (εφεξής «ο αντισταθμιστικός δασμός») στις εισαγωγές ορισμένων τύπων ηλεκτρονικών μικροκυκλωμάτων, γνωστών ως DRAM (δυναμικές μνήμες τυχαίας προσπέλασης), καταγωγής Δημοκρατίας της Κορέας, οι οποίοι κατασκευάζονται από όλες τις εταιρείες εκτός της Samsung Electronics Co., Ltd (εφεξής «Samsung»), για την οποία καθορίστηκε δασμός 0 %.
            
         
               (2)
            
            
               Δύο παραγωγοί-εξαγωγείς εγκατεστημένοι στη Δημοκρατία της Κορέας συνεργάστηκαν με την έρευνα η οποία οδήγησε στην επιβολή των ισχυόντων μέτρων (εφεξής «η αρχική έρευνα»), δηλαδή οι εταιρείες Samsung και Hynix Semiconductor Inc., η οποία έχει επίσης μια εγκατάσταση παραγωγής στις Ηνωμένες Πολιτείες. Ο κοινοτικός κλάδος παραγωγής στην αρχική έρευνα συνίστατο σε δύο παραγωγούς οι οποίοι αντιπροσώπευαν το μεγαλύτερο τμήμα της συνολικής κοινοτικής παραγωγής DRAM, Infineon Technologies AG, Μόναχο, Γερμανία, και Micron Europe Ltd, Crowthorne, Ηνωμένο Βασίλειο.
            
         2.   Λόγοι διεξαγωγής της παρούσας έρευνας
   
               (3)
            
            
               Στο πλαίσιο της παρακολούθησης των μέτρων εμπορικής άμυνας, η Επιτροπή ενημερώθηκε σχετικά με το ότι ο ισχύων αντισταθμιστικός δασμός στις εισαγωγές DRAM καταγωγής Δημοκρατίας της Κορέας πιθανώς δεν εισπράττετο για ορισμένες εισαγωγές των εν λόγω DRAM.
            
         3.   Έναρξη έρευνας
   
               (4)
            
            
               Στις 22 Μαρτίου 2005, με ανακοίνωση (εφεξής «η ανακοίνωση») που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3), η Επιτροπή ανήγγειλε την έναρξη έρευνας με σκοπό να διαπιστώσει εάν έπρεπε να υιοθετηθούν ειδικές διατάξεις σύμφωνα με το άρθρο 24 παράγραφος 3 του βασικού κανονισμού για να διασφαλιστεί η ορθή είσπραξη του αντισταθμιστικού δασμού που έχει επιβληθεί στις εισαγωγές DRAM καταγωγής Δημοκρατίας της Κορέας.
            
         4.   Παρατηρήσεις
   
               (5)
            
            
               Η Επιτροπή ενημέρωσε επισήμως τις αρχές της χώρας εξαγωγής και όλα τα μέρη που είναι γνωστό ότι ενδιαφέρονται σχετικά με την έναρξη αυτής της έρευνας. Αντίγραφα της ανακοίνωσης και των μη εμπιστευτικών εγγράφων βάσει των οποίων είχε δημοσιευθεί η ανακοίνωση, εστάλησαν στους δύο παραγωγούς-εξαγωγείς στη Δημοκρατία της Κορέας, καθώς και στους εισαγωγείς, στους χρήστες και στους δύο παραγωγούς στην Κοινότητα οι οποίοι κατονομάζονται στην αρχική έρευνα ή έγιναν με άλλο τρόπο γνωστοί στην Επιτροπή. Τα ενδιαφερόμενα μέρη έλαβαν την ευκαιρία να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίστηκε στην ανακοίνωση.
            
         
               (6)
            
            
               Λήφθηκαν παρατηρήσεις από τους δύο παραγωγούς-εξαγωγείς της Δημοκρατίας της Κορέας και από τους δύο παραγωγούς και έναν χρήστη της Κοινότητας. Επειδή ήταν διαθέσιμες όλες οι απαιτούμενες πληροφορίες και τα στοιχεία, δεν θεωρήθηκε αναγκαίο να διεξαχθούν επισκέψεις επαλήθευσης στις εγκαταστάσεις των εταιρειών που υπέβαλαν τις ανωτέρω παρατηρήσεις.
            
         B.   ΥΠΟ ΕΞΕΤΑΣΗ ΠΡΟΪΟΝ
   
               (7)
            
            
               Το προϊόν που αφορά η παρούσα έρευνα είναι το ίδιο με εκείνο της αρχικής έρευνας, δηλαδή ορισμένα ηλεκτρονικά μικροκυκλώματα, γνωστά ως δυναμικές μνήμες τυχαίας προσπέλασης (εφεξής «DRAM»), κάθε τύπου, πυκνότητας και παραλλαγής, είτε συναρμολογημένα είτε όχι, σε επεξεργασμένα πλακίδια ή τσιπ (μήτρες) κατασκευασμένα με χρήση παραλλαγών της τεχνολογίας διεργασιών των ημιαγωγών μεταλλικών οξειδίων (τεχνολογία ΜΟS)· συγκαταλέγονται συμπληρωματικοί τύποι ΜΟS (CMOS), όλων των πυκνοτήτων (περιλαμβανομένων και των μελλοντικών πυκνοτήτων), ανεξάρτητα από την ταχύτητα πρόσβασης, την διάταξη, τη συσκευασία ή το πλαίσιο κ.λπ., καταγωγής Δημοκρατίας της Κορέας. Το υπό εξέταση προϊόν περιλαμβάνει επίσης DRAM που παρουσιάζονται ως (μη προσαρμοσμένα στις ανάγκες του καταναλωτή) δομοστοιχεία μνήμης ή ως (μη προσαρμοσμένοι στις ανάγκες του καταναλωτή) πίνακες μνήμης, ή υπό άλλη μορφή συγκροτήματος υπό τον όρο ότι κύριος σκοπός του είναι η παροχή μνήμης.
            
         
               (8)
            
            
               Το υπό εξέταση προϊόν υπάγεται επί του παρόντος στους κωδικούς ΣΟ 8542 21 11, 8542 21 13, 8542 21 15, 8542 21 17, ex 8542 21 01, ex 8542 21 05, ex 8548 90 10, ex 8473 30 10 και ex 8473 50 10.
            
         Γ.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ
   
               (9)
            
            
               Για να καθοριστεί εάν απαιτείται η υιοθέτηση ειδικών διατάξεων για να διασφαλιστεί η ορθή είσπραξη του αντισταθμιστικού δασμού, η έρευνα επικεντρώθηκε στα ακόλουθα στοιχεία: 1) στην περιγραφή του υπό εξέταση προϊόντος και τη μεταφορά της στη συνδυασμένη ονοματολογία (ΣΟ)/Taric, και 2) στις ανωμαλίες που απορρέουν από την ανάλυση των εμπορικών ροών του υπό εξέταση προϊόντος που εισάγεται στην Κοινότητα.
            
         1.   Περιγραφή του υπό εξέταση προϊόντος και μεταφορά στη ΣΟ/Taric
   
               (10)
            
            
               Το άρθρο 1 παράγραφος 1 του αρχικού κανονισμού καθορίζει ότι το υπό εξέταση προϊόν που υπόκειται σε αντισταθμιστικό δασμό είναι ορισμένα ηλεκτρονικά μικροκυκλώματα, γνωστά ως DRAM κάθε τύπου, καταγωγής Δημοκρατίας της Κορέας. Το υπό εξέταση προϊόν είναι το προϊόν που περιγράφεται ως τέτοιο ανεξάρτητα από την πυκνότητα, την ταχύτητα πρόσβασης, τη διάταξη, τη συσκευασία ή το πλαίσιο κ.λπ. Επιπλέον, αναφέρεται επίσης η διαδικασία κατασκευής [κατασκευασμένα με χρήση παραλλαγών της τεχνολογίας διεργασιών των ημιαγωγών μεταλλικών οξειδίων —τεχνολογία ΜΟS— και συγκαταλέγονται συμπληρωματικοί τύποι ΜΟS (CMOS)].
            
         
               (11)
            
            
               Εξάλλου, το άρθρο 1 παράγραφος 1 του αρχικού κανονισμού προσδιορίζει τους κωδικούς ΣΟ/Taric στους οποίους ταξινομείται το υπό εξέταση προϊόν. Οι ακόλουθοι τύποι DRAM καλύπτονται από αυτούς τους κωδικούς ΣΟ/Taric: δίσκοι (πλακίδια), μικροπλακέτες (τσιπ), μνήμες (συναρμολογημένα τσιπ, δηλαδή με τα τερματικά ή τους αγωγούς τους, είτε σε περίβλημα από κεραμικό, μεταλλικό, πλαστικό ή άλλο υλικό, ή όχι, που καλούνται εφεξής «συναρμολογημένα DRAM» και είναι γνωστά στο εμπόριο ως στοιχεία DRAM) και δομοστοιχεία DRAM, πλάκες μνήμης και ορισμένες σύνθετες μορφές άλλου είδους (που καλούνται εφεξής «πολυσυνδυαστικές μορφές DRAM»).
            
         
               (12)
            
            
               Όσον αφορά τα συναρμολογημένα DRAM, αυτός ο τύπος DRAM προέρχεται από τη λεγόμενη «διεργασία νωτιαίου άκρου», δηλαδή τσιπ τα οποία έχουν συναρμολογηθεί (σύνδεση της κυψέλης μνήμης πάνω στο τσιπ με καλώδιο με τους συνδέσμους στην εξωτερική πλευρά του περιβλήματος), έχουν υποβληθεί σε έλεγχο (για να ελεγχθεί εάν λειτουργούν τα έγκλειστα τσιπ) και σε διεργασία σήμανσης.
            
         
               (13)
            
            
               Εξάλλου, οι τύποι του υπό εξέταση προϊόντος που αναφέρονται ρητά στο άρθρο 1 παράγραφος 1 του αρχικού κανονισμού είναι οι δίσκοι, οι μικροπλακέτες (τσιπ), τα συναρμολογημένα DRAM (δηλαδή δομοστοιχεία DRAM και πολυσυνδυαστικές μορφές DRAM) και DRAM που παρουσιάζονται ως (μη προσαρμοσμένα στις ανάγκες του καταναλωτή) δομοστοιχεία μνήμης ή ως (μη προσαρμοσμένοι στις ανάγκες του καταναλωτή) πίνακες μνήμης, ή υπό άλλη μορφή συγκροτήματος (που καλούνται στο εξής «τσιπ DRAM και/ή συναρμολογημένα DRAM που έχουν ενσωματωθεί στις πολυσυνδυαστικές μορφές DRAM»).
            
         
               (14)
            
            
               Τα ανωτέρω στοιχεία δείχνουν ότι η περιγραφή του υπό εξέταση προϊόντος και οι κωδικοί ΣΟ/Taric δεν είναι πλήρως εναρμονισμένοι. Αφενός, τα συναρμολογημένα DRAM, παρόλο που εμπίπτουν σαφώς στον ορισμό του υπό εξέταση προϊόντος —που περιλαμβάνει τα DRAM κάθε τύπου— και αναφέρονται ειδικά στην περιγραφή των κωδικών ΣΟ/Taric που υποδεικνύονται στο άρθρο 1 παράγραφος 1 του αρχικού κανονισμού, αφορούν την περιγραφή του υπό εξέταση προϊόντος με τη διφορούμενη διατύπωση «συναρμολογημένα» η οποία επίσης αναφέρεται και στις πολυσυνδυαστικές μορφές DRAM. Αφετέρου, τα τσιπ DRAM και/ή τα συναρμολογημένα DRAM που είναι ενσωματωμένα στις πολυσυνδυαστικές μορφές DRAM, αν και αναφέρονται ρητώς στην περιγραφή του υπό εξέταση προϊόντος, δεν αναφέρονταν ειδικά στην περιγραφή κανενός από τους κωδικούς ΣΟ/Taric που υποδεικνύονται στο άρθρο 1, παράγραφος 1, του αρχικού κανονισμού. Όντως, αυτοί οι κωδικοί είτε αναφέρουν ειδικά τα DRAM σε πολυσυνδυαστικές μορφές ή τα τσιπ και τα συναρμολογημένα DRAM που εισάγονται ως τέτοια —οπότε και ο αντισταθμιστικός δασμός δεν έχει εισπραχθεί μέχρι τώρα γι’ αυτόν τον τύπο DRAM.
            
         
               (15)
            
            
               Όσον αφορά τα συναρμολογημένα DRAM, αυτά διαφέρουν και από τα τσιπ DRAM και από τις πολυσυνδυαστικές μορφές DRAM. Συνεπώς, για λόγους συνάφειας και ασφάλειας δικαίου, φαίνεται σκόπιμο να γίνεται ρητή αναφορά αυτού στην περιγραφή του προϊόντος.
            
         
               (16)
            
            
               Όσον αφορά τα τσιπ DRAM και/ή τα συναρμολογημένα DRAM που είναι ενσωματωμένα σε πολυσυνδυαστικές μορφές DRAM, το γεγονός ότι αυτά δεν καλύπτονται ειδικά από κανέναν από τους κωδικούς ΣΟ/Taric εξετάζεται σε καταστάσεις στις οποίες οι πολυσυνδυαστικές μορφές DRAM δεν είναι καταγωγής Δημοκρατίας της Κορέας και δεν υπόκεινται επομένως σε αντισταθμιστικό δασμό κατά την εισαγωγή τους στην Κοινότητα, παρά το ότι έχουν ενσωματωθεί σε αυτά τσιπ DRAM και/ή συναρμολογημένα DRAM καταγωγής Κορέας.
            
         
               (17)
            
            
               Όντως, σύμφωνα με τη συνήθη πρακτική που ισχύει στα κράτη μέλη της ΕΕ να χρησιμοποιούν την διαπραγματευτική θέση της ΕΚ στο πλαίσιο του προγράμματος εργασίας του ΠΟΕ για την εναρμόνιση, ως βάση ερμηνείας του άρθρου 24 του κοινοτικού τελωνειακού κώδικα (4), οι μη προτιμησιακοί κανόνες καταγωγής που εφαρμόζονται στην Κοινότητα στις πολυσυνδυαστικές μορφές DRAM, που υπάγονται στους κωδικούς ΣΟ ex 8473 30 10, ex 8473 50 10, και ex 8548 90 10, καθορίζουν ότι η χώρα καταγωγής είναι εκείνη στην οποία πραγματοποιήθηκε η τελευταία μεταποίηση ή επεξεργασία, στην οποία η αύξηση της αξίας είναι το αποτέλεσμα της επεξεργασίας ή μεταποίησης, και εάν αυτό ισχύει, τα ενσωματωμένα στοιχεία καταγωγής αυτής της χώρας αντιπροσωπεύουν το 45 % τουλάχιστον της τιμής εκ του εργοστασίου της πολυσυνδυαστικής μορφής DRAM. Στην περίπτωση που δεν τηρείται αυτός ο κανόνας, τα DRAM θεωρούνται ότι είναι καταγωγής της χώρας από την οποία κατάγεται το μεγαλύτερο μέρος των υλικών που έχουν χρησιμοποιηθεί.
            
         
               (18)
            
            
               Τα αποδεικτικά έγγραφα που υποβλήθηκαν κατά την έρευνα επέτρεψαν να συναχθεί το συμπέρασμα ότι οι πολυσυνδυαστικές μορφές DRAM που δεν είναι καταγωγής Κορέας μπορούσαν να περιέχουν τσιπ DRAM και/ή συναρμολογημένα DRAM κορεατικής καταγωγής. Τρεις τύποι αποδεικτικών στοιχείων επέτρεψαν να συναχθεί το ανωτέρω συμπέρασμα. Πρώτον, υποβλήθηκαν εκ πρώτης όψεως αποδεικτικά στοιχεία που έδειξαν ότι ορισμένες πολυσυνδυαστικές μορφές DRAM οι οποίες δηλώθηκαν ως καταγωγής άλλων χωρών εκτός της Δημοκρατίας της Κορέας, περιείχαν συναρμολογημένα DRAM καταγωγής Δημοκρατίας της Κορέας τα οποία είχαν κατασκευαστεί από εταιρείες που υπόκεινταν στον αντισταθμιστικό δασμό. Δεύτερον, δεσμευτική δήλωση καταγωγής που είχε εκδοθεί το 2003 αφορούσε τις πολυσυνδυαστικές μορφές DRAM που υπάγονται στον κωδικό ΣΟ ex 8548 90 10 (κωδικός Taric 85489010*10), οι οποίες είχαν κατασκευαστεί εν μέρει στις ΗΠΑ και εν μέρει στη Δημοκρατία της Κορέας. Τέλος, υποβλήθηκαν δύο άρθρα του τύπου στα οποία γινόταν αναφορά στο γεγονός ότι οι μη προτιμησιακοί κανόνες καταγωγής που εφαρμόζονται στην Κοινότητα, επέτρεπαν στις κορεατικές εταιρείες να εξάγουν στην Κοινότητα τσιπ DRAM ή συναρμολογημένα DRAM που κατασκευάζονταν από κορεατικές εταιρείες οι οποίες υπόκειντο σε αντισταθμιστικό δασμό, εφόσον τα ενσωμάτωναν σε δομοστοιχεία DRAM που δηλώνονταν ως άλλης καταγωγής και όχι Δημοκρατίας της Κορέας.
            
         
               (19)
            
            
               Με βάση τα ανωτέρω, θεωρείται ότι χρειάζονται ειδικές διατάξεις για να διασφαλιστεί η ορθή είσπραξη του αντισταθμιστικού δασμού στα τσιπ DRAM ή στα συναρμολογημένα DRAM που κατασκευάζονται από εταιρείες οι οποίες υπόκεινται στον αντισταθμιστικό δασμό και τα οποία έχουν ενσωματωθεί στις πολυσυνδυαστικές μορφές DRAM καταγωγής άλλων χωρών εκτός της Δημοκρατίας της Κορέας.
            
         
               (20)
            
            
               Μια από τις εταιρείες που υπόκεινται σε αντισταθμιστικό δασμό ισχυρίστηκε ότι μόλις τα τσιπ DRAM ή τα συναρμολογημένα DRAM ενσωματωθούν στις πολυσυνδυαστικές μορφές DRAM, δεν μπορούν να θεωρούνται πλέον ως προϊόν που δυνητικά υπόκειται σε αντισταθμιστικό δασμό. Ως προς αυτό, θεωρείται ότι τα τσιπ DRAM ή τα συναρμολογημένα DRAM μόλις ενσωματωθούν σε πολυσυνδυαστικές μορφές DRAM διατηρούν ακόμη τις ιδιότητες και τις λειτουργίες τους. Το γεγονός ότι έχουν ενσωματωθεί σε πολυσυνδυαστικές μορφές DRAM δεν μεταβάλλει τα βασικά φυσικά και τεχνικά χαρακτηριστικά τους. Επιπλέον, η λειτουργία που επιτελούν οι πολυσυνδυαστικές μορφές DRAM, η οποία συνίσταται στο να παρέχουν μνήμη, είναι ακριβώς αν και σε ευρύτερη κλίμακα η ίδια με τη λειτουργία των τσιπ DRAM ή των συναρμολογημένων DRAM όταν εξετάζονται ατομικά. Επομένως, συνάγεται το συμπέρασμα ότι η ενσωμάτωση των τσιπ DRAM ή των συναρμολογημένων DRAM σε πολυσυνδυαστικές μορφές DRAM δεν μεταβάλλει τη φύση τους και δεν μπορεί να θεωρηθεί λόγος για να αποκλεισθούν από την εφαρμογή του αντισταθμιστικού δασμού. Γι’ αυτούς τους λόγους το αίτημα της εταιρείας απορρίφθηκε.
            
         
               (21)
            
            
               Το ίδιο μέρος και η κυβέρνηση της Δημοκρατίας της Κορέας ισχυρίστηκαν ότι τα τσιπ DRAM και τα συναρμολογημένα DRAM που παρουσιάζονται σε πολυσυνδυαστικές μορφές DRAM δεν αναφέρονται στο άρθρο 1 παράγραφος 1 του αρχικού κανονισμού, εφόσον δεν καλύπτονταν από την αρχική έρευνα. Όπως έχει ήδη αναφερθεί στην αιτιολογική σκέψη 13 ανωτέρω, το άρθρο 1 παράγραφος 1 του αρχικού κανονισμού προσδιορίζει με σαφήνεια ότι ο αντισταθμιστικός δασμός επιβάλλεται επίσης στα τσιπ DRAM και στα συναρμολογημένα DRAM που παρουσιάζονται σε πολυσυνδυαστικές μορφές. Όσον αφορά τον ισχυρισμό ότι τα συναρμολογημένα DRAM που παρουσιάζονται σε πολυσυνδυαστικές μορφές DRAM, δεν είχαν εξεταστεί στην αρχική έρευνα, δεν προσκομίστηκε κανένα αποδεικτικό στοιχείο που να το αποδεικνύει. Αντίθετα, λόγω της φύσης των επιδοτήσεων που χορηγήθηκαν, λήφθηκαν υπόψη όλες οι πωλήσεις των εταιρειών που αποτέλεσαν αντικείμενο της έρευνας, για να εκτιμηθεί το επίπεδο των επιδοτήσεων στην αρχική έρευνα. Γι’ αυτούς τους λόγους το αίτημα απορρίφθηκε.
            
         2.   Ανωμαλίες που απορρέουν από την ανάλυση των εμπορικών ροών
   
               (22)
            
            
               Βάσει των μη προτιμησιακών κανόνων καταγωγής που εφαρμόζονται στην Κοινότητα στα DRAM, εξετάστηκαν οι ροές των εισαγωγών σε σχέση με δύο βασικές κατηγορίες του υπό εξέταση προϊόντος: αφενός τους δίσκους (πλακίδια) DRAM, τις μικροπλακέτες (τσιπ) και τα συναρμολογημένα DRAM που είναι καταγωγής της χώρας στην οποία λαμβάνει χώρα η εργασία διάχυσης (5) και, αφετέρου, τις πολυσυνδυαστικές μορφές DRAM, που είναι καταγωγής της χώρας η οποία πληροί τα κριτήρια της αιτιολογικής σκέψης 17. Η ανάλυση κάλυψε την περίοδο από τον Μάιο 2003 έως τον Μάιο 2005 και στηρίχθηκε στις στατιστικές της Comext σε επίπεδο κωδικού Taric.
            
         
               (23)
            
            
               Όσον αφορά την πρώτη κατηγορία του υπό εξέταση προϊόντος, καθορίστηκε ότι, με βάση τις πληροφορίες που υπέβαλε ο κοινοτικός κλάδος παραγωγής, η εργασία διάχυσης λαμβάνει επί του παρόντος χώρα αποκλειστικά στις ακόλουθες χώρες εκτός της Κοινότητας (κατά φθίνουσα σειρά ικανότητας κατασκευής): Δημοκρατία της Κορέας, Ταϊβάν, ΗΠΑ, Ιαπωνία, Σιγκαπούρη και Λαϊκή Δημοκρατία της Κίνας. Συνάγεται επομένως ότι οι εισαγωγές που δηλώθηκαν ως καταγωγής χωρών άλλων εκτός των ανωτέρω, έχουν δηλωθεί εσφαλμένα ως τέτοιες. Αυτό το γεγονός γίνεται ιδιαίτερα προφανές για τις εισαγωγές που δηλώθηκαν ως καταγωγής Μαλαισίας, Χονγκ Κονγκ και, σε ένα μικρότερο βαθμό, Λαϊκής Δημοκρατίας της Κίνας που διαθέτει μόνο περιορισμένες ικανότητες διάχυσης. Εκτός αυτών των τελευταίων χωρών, εισαγωγές DRAM δηλώθηκαν επίσης στην Comext από άλλες χώρες.
            
         
               (24)
            
            
               Δεδομένου ότι οι εφαρμοστέοι μη προτιμησιακοί κανόνες καταγωγής είναι αρκετά σαφείς και ότι κάθε εσφαλμένη ένδειξη καταγωγής στην τελωνειακή διασάφηση αντιμετωπίζεται από τις τελωνειακές αρχές σύμφωνα με την ισχύουσα νομοθεσία, θεωρείται ότι ο καταλληλότερος τρόπος επίλυσης αυτού του προβλήματος είναι να ενημερώνονται τακτικά οι τελωνειακές αρχές σχετικά με τις χώρες στις οποίες γίνονται οι εργασίες διάχυσης, ώστε να διενεργούνται οι κατάλληλοι έλεγχοι.
            
         
               (25)
            
            
               Όσον αφορά τη δεύτερη κατηγορία του υπό εξέταση προϊόντος, διαπιστώθηκε ότι αντιπροσωπεύει το μεγαλύτερο τμήμα των εισαγωγών στην Κοινότητα (73 %) από όλους τους τύπους DRAM. Ειδικότερα, οι εισαγωγές που δηλώθηκαν ως καταγωγής Μαλαισίας αντιπροσωπεύουν το 78 % των εισαγωγών όλων των τύπων από αυτήν την χώρα, το 95 % για το Χονγκ Κονγκ και 93 % για τη Λαϊκή Δημοκρατία της Κίνας.
            
         
               (26)
            
            
               Όπως εξηγείται ανωτέρω, δεν λαμβάνουν χώρα ή είναι πολύ περιορισμένες οι εργασίες διάχυσης στις χώρες που αναφέρονται στην αιτιολογική σκέψη 25. Ως προς αυτό, υποβλήθηκαν αποδεικτικά στοιχεία ότι η μέγιστη αξία που θα μπορούσε να προστεθεί σ’ αυτές τις χώρες πιθανόν δεν θα επαρκούσε ώστε να καλύπτεται η αξία 45 % που απαιτείται από τους ισχύοντες κανόνες καταγωγής και επιπλέον δεν θα μπορούσε κατά πάσα πιθανότητα να αντιστοιχεί στην μεγαλύτερη αναλογία της συνολικής διαδικασίας κατασκευής.
            
         
               (27)
            
            
               Με βάση τα ανωτέρω, θεωρείται ότι απαιτούνται ειδικές διατάξεις για να διασφαλιστεί ότι δηλώνεται ορθά η καταγωγή των πολυσυνδυαστικών μορφών DRAM και για να μπορούν οι τελωνειακές αρχές να διενεργούν τους κατάλληλους ελέγχους.
            
         Δ.   ΠΡΟΤΕΙΝΟΜΕΝΕΣ ΕΙΔΙΚΕΣ ΔΙΑΤΑΞΕΙΣ
   
               (28)
            
            
               Με βάση τα ανωτέρω συμπεράσματα, συνάγεται ότι απαιτούνται ειδικές διατάξεις για τους ακόλουθους σκοπούς:
               
                           α)
                        
                        
                           να διευκρινισθεί η περιγραφή του υπό εξέταση προϊόντος·
                        
                     
                           β)
                        
                        
                           να διασφαλισθεί η ορθή δήλωση της καταγωγής των πολυσυνδυαστικών μορφών DRAM και να μπορούν οι τελωνειακές αρχές να διενεργούν τους κατάλληλους ελέγχους·
                        
                     
                           γ)
                        
                        
                           να διασφαλισθεί η είσπραξη του αντισταθμιστικού δασμού κατά την εισαγωγή πολυσυνδυαστικών μορφών DRAM καταγωγής άλλων χωρών εκτός της Δημοκρατίας της Κορέας και στις οποίες είναι ενσωματωμένα τσιπ DRAM και/ή συναρμολογημένα DRAM καταγωγής Δημοκρατίας της Κορέας·
                        
                     
                           δ)
                        
                        
                           να διασφαλισθεί η είσπραξη του αντισταθμιστικού δασμού σε περίπτωση έλλειψης πληροφοριών ή άρνησης συνεργασίας από τον καταθέτη της διασάφησης.
                        
                     
         
               (29)
            
            
               Η ειδική διάταξη που αναφέρεται στο στοιχείο α) της αιτιολογικής σκέψης (28) πρέπει να συνίσταται σε σαφέστερη περιγραφή του υπό εξέταση προϊόντος, ξεχωρίζοντας όλες τις διαφορετικές μορφές DRAM και αναφέροντας ρητά τα συναρμολογημένα DRAM.
            
         
               (30)
            
            
               Οι ειδικές διατάξεις που αναφέρονται στα στοιχεία β) και γ) της αιτιολογικής σκέψης 28 πρέπει να λάβουν τη μορφή αριθμού αναφοράς που θα υποδεικνύει ο καταθέτης της διασάφησης στο τετραγωνίδιο 44 του ενιαίου διοικητικού εγγράφου (ΕΔΕ) κατά τη στιγμή υποβολής της διασάφησης για θέση σε ελεύθερη κυκλοφορία των εισαγόμενων DRAM. Αυτός ο αριθμός πρέπει να αντιστοιχεί στην περιγραφή της πολυσυνδυαστικής μορφής DRAM που λαμβάνει υπόψη 1) τη μορφή της, 2) την καταγωγή της («Δημοκρατία της Κορέας» ή «άλλες χώρες εκτός της Δημοκρατίας της Κορέας»), 3) την κορεατική εταιρεία («Samsung» ή «όλες οι εταιρείες εκτός της Samsung»), εάν ισχύει, η οποία ενέχεται στη διαδικασία κατασκευής και 4) σε περίπτωση πολυσυνδυαστικών μορφών DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας και τα οποία έχουν κατασκευαστεί από όλες τις εταιρείες εκτός της Samsung, την αναλογία της συνολικής αξίας της πολυσυνδυαστικής μορφής DRAM που αντιστοιχεί στα τσιπ DRAM και/ή στα συναρμολογημένα DRAM. Πρέπει να εφαρμόζονται οι ακόλουθοι αριθμοί αναφοράς που αντιστοιχούν στις παρακάτω περιγραφές του προϊόντος/καταγωγής:
               
                           Αριθ.
                        
                        
                           Περιγραφή προϊόντος/καταγωγής
                        
                        
                           Αριθμός αναφοράς
                        
                     
                           1.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής χωρών άλλων εκτός της Δημοκρατίας της Κορέας ή καταγωγής Δημοκρατίας της Κορέας και που έχουν κατασκευαστεί από την Samsung
                        
                        
                           D010
                        
                     
                           2.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας και που έχουν κατασκευαστεί από όλες τις εταιρείες εκτός της Samsung και αντιστοιχούν σε λιγότερο από το 10 % της καθαρής τιμής «ελεύθερο στα σύνορα της Κοινότητας» των πολυσυνδυαστικών μορφών DRAM
                        
                        
                           D011
                        
                     
                           3.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 10 % ή περισσότερο αλλά λιγότερο από το 20 % της καθαρής τιμής «ελεύθερο στα σύνορα της Κοινότητας» των πολυσυνδυαστικών μορφών DRAM
                        
                        
                           D012
                        
                     
                           4.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 20 % ή περισσότερο αλλά λιγότερο από το 30 % της καθαρής τιμής «ελεύθερο στα σύνορα της Κοινότητας» των πολυσυνδυαστικών μορφών DRAM
                        
                        
                           D013
                        
                     
                           5.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 30 % ή περισσότερο αλλά λιγότερο από το 40 % της καθαρής τιμής «ελεύθερο στα σύνορα της Κοινότητας» των πολυσυνδυαστικών μορφών DRAM
                        
                        
                           D014
                        
                     
                           6.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 40 % ή περισσότερο αλλά λιγότερο από το 50 % της καθαρής τιμής «ελεύθερο στα σύνορα της Κοινότητας» των πολυσυνδυαστικών μορφών DRAM
                        
                        
                           D015
                        
                     
                           7.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 50 % ή περισσότερο της καθαρής τιμής «ελεύθερο στα σύνορα της Κοινότητας» των πολυσυνδυαστικών μορφών DRAM
                        
                        
                           D016
                        
                     
         
               (31)
            
            
               Η περιγραφή προϊόντος/καταγωγής που υπάγεται στην περίπτωση αριθ. 1 δεν πρέπει να συνοδεύεται από συμπληρωματικά αποδεικτικά στοιχεία. Όντως, η ένδειξη ενός αριθμού αναφοράς θεωρείται, από μόνη της, επαρκές στοιχείο για να επιστήσει την προσοχή του καταθέτη της διασάφησης στην ανάγκη να ελέγχει προσεκτικά την καταγωγή και τον τόπο εγκατάστασης όλων των κατασκευαστών. Επιπλέον, κάθε συμπληρωματικό έγγραφο μπορεί να επιβαρύνει ασκόπως τον καταθέτη της διασάφησης σε περίπτωση εισαγωγών DRAM στην κατασκευή των οποίων δεν έχει συμμετάσχει καμία από τις εταιρείες που υπόκεινται στον αντισταθμιστικό δασμό.
            
         
               (32)
            
            
               Οι περιγραφές προϊόντος/καταγωγής που υπάγονται στις περιπτώσεις αριθ. 2 έως 7 πρέπει αντίθετα να συνοδεύονται από δήλωση που εκδίδει ο τελευταίος κατασκευαστής των DRAM και την οποία υποβάλλει ο καταθέτης της διασάφησης μαζί με το ενιαίο διοικητικό έγγραφο (ΕΔΕ) κατά τη στιγμή υποβολής της διασάφησης για θέση σε ελεύθερη κυκλοφορία, σύμφωνα με το κείμενο που περιλαμβάνεται στο παράρτημα. Αυτή η δήλωση πρέπει να αναφέρει, μεταξύ άλλων, το τμήμα της συνολικής αξίας των εισαγόμενων DRAM στην οποία αντιστοιχεί η διαδικασία κατασκευής που διενεργούν οι εταιρείες οι οποίες υπόκεινται στον αντισταθμιστικό δασμό.
            
         
               (33)
            
            
               Όσον αφορά τον συντελεστή του αντισταθμιστικού δασμού που εφαρμόζεται στις πολυσυνδυαστικές μορφές DRAM που υπάγονται στις περιπτώσεις αριθ. 2 έως 7, αυτός πρέπει υπολογιστεί ανάλογα με το τμήμα της συνολικής αξίας των πολυσυνδυαστικών μορφών DRAM, στην οποία αντιστοιχούν τα ενσωματωμένα τσιπ DRAM και/ή τα συναρμολογημένα DRAM καταγωγής Δημοκρατίας της Κορέας. Για να απλουστευθούν η τελωνειακή διαδικασία και η εφαρμογή των κατάλληλων συντελεστών δασμού που αντιστοιχούν σ’ αυτή την αξία, πρέπει να καθοριστούν τα ακόλουθα έξι επίπεδα συντελεστών δασμού εκ των οποίων το καθένα αντιστοιχεί στις ακόλουθες περιπτώσεις περιγραφής προϊόντος/καταγωγής:
               
                           —
                        
                        
                           Αριθ. 2: εφαρμόζεται συντελεστής δασμού 0 %·
                        
                     
                           —
                        
                        
                           Αριθ. 3: εφαρμόζεται συντελεστής δασμού 3,4 %·
                        
                     
                           —
                        
                        
                           Αριθ. 4: εφαρμόζεται συντελεστής δασμού 6,9 %·
                        
                     
                           —
                        
                        
                           Αριθ. 5: εφαρμόζεται συντελεστής δασμού 10,4 %·
                        
                     
                           —
                        
                        
                           Αριθ. 6: εφαρμόζεται συντελεστής δασμού 13,9 %·
                        
                     
                           —
                        
                        
                           Αριθ. 7: εφαρμόζεται συντελεστής δασμού 17,4 %.
                        
                     
         
               (34)
            
            
               Κάθε επίπεδο του συντελεστή του δασμού που καθορίστηκε στην αιτιολογική σκέψη 33 αντιστοιχεί στο χαμηλότερο ποσοστό (το οποίο προβλέπεται για το αντίστοιχο φάσμα πολυσυνδυαστικών μορφών DRAM) που εφαρμόζεται στον αντισταθμιστικό δασμό (π.χ. 10 % του 34,8 % για τις πολυσυνδυαστικές μορφές DRAM που υπάγονται στην περίπτωση αριθ. 3, δηλαδή 3,4 %), για να διασφαλιστεί η ισόρροπη εφαρμογή της διάταξης και για να αποτραπεί η δυσανάλογη επιβάρυνση των οικονομικών φορέων οι οποίοι εισάγουν και πωλούν το υπό εξέταση προϊόν στην Κοινότητα.
            
         
               (35)
            
            
               Τέλος, όσον αφορά την ειδική διάταξη που αναφέρεται στο στοιχείο δ) της αιτιολογικής σκέψης 28, θεωρείται ότι η απουσία του αριθμού αναφοράς στο τετραγωνίδιο 44 του ΕΔΕ όπως προβλέπεται στην αιτιολογική σκέψη 30 ή η παράλειψη υποβολής διασάφησης στις περιπτώσεις που αναφέρονται στην αιτιολογική σκέψη 32 οδηγεί κανονικά στην εφαρμογή του συντελεστή 34,8 % του αντισταθμιστικού δασμού εφόσον θα έπρεπε να υποτεθεί —εκτός εάν αποδειχθεί το αντίθετο— ότι οι πολυσυνδυαστικές μορφές DRAM καταγωγής Δημοκρατίας της Κορέας έχουν κατασκευαστεί από τις εταιρείες που υπόκεινται στον αντισταθμιστικό δασμό.
            
         
               (36)
            
            
               Επιπλέον, στις περιπτώσεις που αναφέρονται στην αιτιολογική σκέψη 32, εάν ορισμένα από τα τσιπ DRAM και/ή τα συναρμολογημένα DRAM που έχουν ενσωματωθεί σε πολυσυνδυαστικές μορφές DRAM δεν φέρουν σαφή σήμανση και οι κατασκευαστές τους δεν είναι εύκολα αναγνωρίσιμοι από την αιτούμενη δήλωση, τότε πρέπει να υποτεθεί —εκτός εάν αποδειχθεί το αντίθετο— ότι αυτά τα τσιπ DRAM και/ή τα συναρμολογημένα DRAM είναι καταγωγής Δημοκρατίας της Κορέας και έχουν κατασκευαστεί από εταιρείες που υπόκεινται σε αντισταθμιστικό δασμό. Αυτό οδηγεί στην εφαρμογή αντισταθμιστικού δασμού 34,8 % στις περιπτώσεις όπου, λόγω των ανωτέρω, η πολυσυνδυαστική μορφή DRAM είναι καταγωγής Δημοκρατίας της Κορέας. Σε όλες τις άλλες περιπτώσεις, ο εφαρμοστέος αντισταθμιστικός δασμός πρέπει να είναι ο δασμός που προβλέπεται στην αιτιολογική σκέψη 33, και αντιστοιχεί στις αξίες που έχουν καθοριστεί στην αιτιολογική σκέψη 30.
            
         
               (37)
            
            
               Όσον αφορά την ειδική διάταξη και τις περιστάσεις που αναφέρονται στις αιτιολογικές σκέψεις 35 και 36 ανωτέρω, διαπιστώθηκε ότι οι προμηθευτές DRAM έχουν συμβατικές υποχρεώσεις έναντι των πελατών τους να διατηρούν ορισμένες προδιαγραφές που έχουν καθοριστεί με βάση τα βιομηχανικά πρότυπα, συμπεριλαμβανομένης της αναφοράς της επωνυμίας των εταιρειών στις οποίες λαμβάνουν χώρα οι εργασίες διάχυσης και συναρμολόγησης. Ως εκ τούτου, θεωρείται ότι οι αιτούμενες πληροφορίες και τα αποδεικτικά στοιχεία που καλείται να προσκομίσει δεν επιβαρύνουν τον καταθέτη της διασάφησης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1480/2003 του Συμβουλίου τροποποιείται ως εξής:
   
               1)
            
            
               Στο άρθρο 1, η παράγραφος 1 αντικαθίσταται από το ακόλουθο κείμενο:
               «1.   Επιβάλλεται οριστικός αντισταθμιστικός δασμός στις εισαγωγές ορισμένων τύπων ηλεκτρονικών μικροκυκλωμάτων, γνωστών ως DRAM (δυναμικές μνήμες τυχαίας προσπέλασης), που κατασκευάζονται με χρήση παραλλαγών της τεχνολογίας διεργασιών των ημιαγωγών μεταλλικών οξειδίων (τεχνολογία ΜΟS), στους οποίους συγκαταλέγονται συμπληρωματικοί τύποι ΜΟS (CMOS), κάθε τύπου, πυκνότητας και παραλλαγής, ταχύτητας πρόσβασης, διάταξης, συσκευασίας ή πλαισίου κ.λπ., καταγωγής Δημοκρατίας της Κορέας.
               Τα DRAM που ορίζονται στην προηγούμενη παράγραφο έχουν τις ακόλουθες μορφές:
               
                           —
                        
                        
                           δίσκοι (πλακίδια) DRAM που υπάγονται στον κωδικό ΣΟ ex 8542 21 01 (κωδικός Taric 8542210110),
                        
                     
                           —
                        
                        
                           μικροπλακέτες (τσιπ) DRAM που υπάγονται στον κωδικό ΣΟ ex 8542 21 05 (κωδικός Taric 8542210510),
                        
                     
                           —
                        
                        
                           συναρμολογημένα DRAM που υπάγονται στους κωδικούς ΣΟ 8542 21 11, 8542 21 13, 8542 21 15 και 8542 21 17,
                        
                     
                           —
                        
                        
                           πολυσυνδυαστικές μορφές DRAM (δομοστοιχεία μνήμης, πίνακες μνήμης, ή υπό άλλη μορφή συγκροτήματος) που υπάγονται στους κωδικούς ΣΟ ex 8473 30 10 (κωδικός Taric 8473301010), ex 8473 50 10 (κωδικός Taric 8473501010) και ex 8548 90 10 (κωδικός Taric 8548901010),
                        
                     
                           —
                        
                        
                           τσιπ και/ή συναρμολογημένα DRAM ενσωματωμένα σε πολυσυνδυαστικές μορφές DRAM υπό τον όρο ότι η πολυσυνδιαστική μορφή DRAM είναι καταγωγής χωρών άλλων εκτός της Δημοκρατίας της Κορέας, που υπάγονται στους κωδικούς ΣΟ ex 8473 30 10 (κωδικός Taric 8473301010), ex 8473 50 10 (κωδικός Taric 8473501010) και ex 8548 90 10 (κωδικός Taric 8548901010).»
                        
                     
         
               2)
            
            
               Στο άρθρο 1, η παράγραφος 2 αντικαθίσταται από το ακόλουθο κείμενο:
               «2.   Ο συντελεστής του οριστικού αντισταθμιστικού δασμού που επιβάλλεται στην καθαρή τιμή “ελεύθερο στα σύνορα της Κοινότητας”, πριν από την επιβολή του δασμού, ορίζεται ως εξής:
               
                           Παραγωγοί Κορέας
                        
                        
                           Συντελεστής δασμού (%)
                        
                        
                           Πρόσθετος κωδικός Taric
                        
                     
                           
                                       Samsung Electronics Co., Ltd (“Samsung”)
                                    
                                 
                                       24th Fl., Samsung Main Bldg
                                    
                                 
                                       250, 2-Ga, Taepyeong-Ro
                                    
                                 
                                       Jung-Gu, Seoul
                                    
                                 
                        
                           0 %
                        
                        
                           A437
                        
                     
                           
                                       Hynix Semiconductor Inc.
                                    
                                 
                                       891, Daechidong
                                    
                                 
                                       Kangnamgu, Seoul
                                    
                                 
                        
                           34,8 %
                        
                        
                           A693
                        
                     
                           Όλες οι άλλες εταιρείες
                        
                        
                           34,8 %
                        
                        
                           A999»
                        
                     
         
               3)
            
            
               Το άρθρο 1 παράγραφος 3, γίνεται άρθρο 1 παράγραφος 7.
            
         
               4)
            
            
               Παρεμβάλλεται ένα νέο άρθρο 1 παράγραφος 3, το οποίο έχει ως εξής:
               «3.   Κατά την υποβολή στις τελωνειακές αρχές των κρατών μελών της τελωνειακής διασάφησης για θέση σε ελεύθερη κυκλοφορία των πολυσυνδυαστικών μορφών DRAM, ο καταθέτης της διασάφησης υποδεικνύει στο τετραγωνίδιο 44 του ενιαίου διοικητικού εγγράφου (“ΕΔΕ”) τον αριθμό αναφοράς που αντιστοιχεί στις περιγραφές προϊόντος/καταγωγής οι οποίες εμφανίζονται στον ακόλουθο πίνακα. Ο συντελεστής του οριστικού αντισταθμιστικού δασμού που επιβάλλεται στην καθαρή τιμή “ελεύθερο στα σύνορα της Κοινότητας”, πριν από την επιβολή του δασμού, ορίζεται ως εξής:
               
                           Αριθ.
                        
                        
                           Περιγραφή προϊόντος/καταγωγής
                        
                        
                           Αριθμός αναφοράς
                        
                        
                           Συντελεστής δασμού (%)
                        
                     
                           1.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής χωρών άλλων εκτός της Δημοκρατίας της Κορέας ή καταγωγής Δημοκρατίας της Κορέας και που έχουν κατασκευαστεί από την Samsung
                        
                        
                           D010
                        
                        
                           0 %
                        
                     
                           2.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε λιγότερο από το 10 % της καθαρής τιμής “ελεύθερο στα σύνορα της Κοινότητας” των πολυσυνδυαστικών μορφών DRAM
                        
                        
                           D011
                        
                        
                           0 %
                        
                     
                           3.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 10 % ή περισσότερο αλλά λιγότερο από το 20 % της καθαρής τιμής “ελεύθερο στα σύνορα της Κοινότητας” των πολυσυνδυαστικών μορφών DRAM
                        
                        
                           D012
                        
                        
                           3,4 %
                        
                     
                           4.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 20 % ή περισσότερο αλλά λιγότερο από το 30 % της καθαρής τιμής “ελεύθερο στα σύνορα της Κοινότητας” των πολυσυνδυαστικών μορφών DRAM
                        
                        
                           D013
                        
                        
                           6,9 %
                        
                     
                           5.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 30 % ή περισσότερο αλλά λιγότερο από το 40 % της καθαρής τιμής “ελεύθερο στα σύνορα της Κοινότητας” των πολυσυνδυαστικών μορφών DRAM
                        
                        
                           D014
                        
                        
                           10,4 %
                        
                     
                           6.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 40 % ή περισσότερο αλλά λιγότερο από το 50 % της καθαρής τιμής “ελεύθερο στα σύνορα της Κοινότητας” των πολυσυνδυαστικών μορφών DRAM
                        
                        
                           D015
                        
                        
                           13,9 %
                        
                     
                           7.
                        
                        
                           Πολυσυνδυαστικές μορφές DRAM καταγωγής χωρών άλλων εκτός της Δημοκρατίας της Κορέας, στις οποίες έχουν ενσωματωθεί τσιπ DRAM και/ή συναρμολογημένα DRAM καταγωγής Δημοκρατίας της Κορέας, που έχουν κατασκευαστεί από όλες τις εταιρείες εκτός της Samsung και αντιστοιχούν σε 50 % ή περισσότερο της καθαρής τιμής “ελεύθερο στα σύνορα της Κοινότητας” των πολυσυνδυαστικών μορφών DRAM
                        
                        
                           D016
                        
                        
                           17,4 %»
                        
                     
         
               5)
            
            
               Παρεμβάλλεται ένα νέο άρθρο 1 παράγραφος 4, το οποίο έχει ως εξής:
               «4.   Σχετικά με την παράγραφο 3, η αναγραφή στο τετραγωνίδιο 44 του ΕΔΕ του αριθμού αναφοράς στην περίπτωση περιγραφής του προϊόντος/καταγωγής που υπάγεται στην περίπτωση αριθ. 1, αποτελεί από μόνη της επαρκές αποδεικτικό στοιχείο. Για όλες τις υπόλοιπες περιγραφές προϊόντος/καταγωγής, ο καταθέτης της διασάφησης υποβάλλει δήλωση που εκδίδεται από τον τελευταίο κατασκευαστή, στην οποία πιστοποιούνται η καταγωγή, οι κατασκευαστές και η αξία όλων των στοιχείων των πολυσυνδυαστικών μορφών DRAM, σύμφωνα με τις απαιτήσεις του παραρτήματος. Αυτή η δήλωση γίνεται σε χαρτί που φέρει την επωνυμία της εταιρείας και επικυρώνεται με τη σφραγίδα της εταιρείας.»
            
         
               6)
            
            
               Παρεμβάλλεται ένα νέο άρθρο 1 παράγραφος 5, το οποίο έχει ως εξής:
               «5.   Στην περίπτωση που δεν υποδεικνύεται ο αριθμός αναφοράς στο ΕΔΕ, όπως προβλέπεται στην παράγραφο 3, ή εάν η τελωνειακή διασάφηση δεν συνοδεύεται από δήλωση στις περιπτώσεις που απαιτεί η παράγραφος 4, θεωρείται ότι —εκτός εάν αποδειχθεί το αντίθετο— οι πολυσυνδυαστικές μορφές DRAM είναι καταγωγής Δημοκρατίας της Κορέας και έχουν κατασκευαστεί από όλες τις εταιρείες εκτός της Samsung, οπότε και εφαρμόζεται αντισταθμιστικός δασμός 34,8 %.
               Στην περίπτωση που ορισμένα τσιπ DRAM και/ή συναρμολογημένα DRAM που είναι ενσωματωμένα σε πολυσυνδυαστικές μορφές DRAM δεν φέρουν σαφή σήμανση και οι κατασκευαστές τους δεν είναι εύκολα αναγνωρίσιμοι στην δήλωση που απαιτείται στην παράγραφο 4, συνάγεται το συμπέρασμα —εκτός εάν αποδειχθεί το αντίθετο— ότι αυτά τα τσιπ DRAM και/ή τα συναρμολογημένα DRAM είναι καταγωγής Δημοκρατίας της Κορέας και έχουν κατασκευασθεί από τις εταιρείες που υπόκεινται σε αντισταθμιστικό δασμό. Σ’ αυτές τις περιπτώσεις, ο συντελεστής του αντισταθμιστικού δασμού που εφαρμόζεται στις πολυσυνδυαστικές μορφές DRAM υπολογίζεται με βάση το ποσοστό στο οποίο αντιστοιχεί η καθαρή τιμή “ελεύθερο στα σύνορα της Κοινότητας” των τσιπ DRAM και/ή των συναρμολογημένων DRAM καταγωγής Δημοκρατίας της Κορέας σε σχέση με την καθαρή τιμή τιμή “ελεύθερο στα σύνορα της Κοινότητας” των πολυσυνδυαστικών μορφών DRAM, όπως καθορίζεται στον πίνακα της παραγράφου 3, αριθ. 2 έως 7. Εντούτοις, εάν η αξία των προαναφερόμενων τσιπ DRAM και/ή των συναρμολογημένων DRAM είναι τέτοια ώστε οι πολυσυνδυαστικές μορφές DRAM στις οποίες είναι ενσωματωμένα γίνονται καταγωγής Δημοκρατίας της Κορέας, εφαρμόζεται ο συντελεστής του αντισταθμιστικού δασμού 34,8 % στις πολυσυνδυαστικές μορφές DRAM.»
            
         
               7)
            
            
               Παρεμβάλλεται ένα νέο άρθρο 1 παράγραφος 6, το οποίο έχει ως εξής:
               «6.   Για να μπορούν οι τελωνειακές αρχές των κρατών μελών να επαληθεύουν τα στοιχεία, εφαρμόζονται κατ’ αναλογία το άρθρο 28 παράγραφος 1, 28 παράγραφος 3, 28 παράγραφος 4, και 28 παράγραφος 6, του κανονισμού (ΕΚ) αριθ. 2026/97 του Συμβουλίου.»
            
         Άρθρο 2
   Ο παρών κανονισμός αρχίζει να ισχύει τη δέκατη πέμπτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2005.
      
         
            Για το Συμβούλιο
         
         
            Η Πρόεδρος
         
         M. BECKETT
         
      
   
   
      (1)  ΕΕ L 288 της 21.10.1997, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 461/2004 (ΕΕ L 77 της 13.3.2004, σ. 12).
   
      (2)  ΕΕ L 212 της 22.8.2003, σ. 1.
   
      (3)  ΕΕ C 70 της 22.3.2005, σ. 2.
   
      (4)  Κανονισμός (ΕΟΚ) αριθ. 2913/92 του Συμβουλίου (ΕΕ L 302 της 19.10.1992, σ. 1)· κανονισμός όπως τροποποιήθηκε τελευταία από τον κανονισμό (ΕΚ) αριθ. 648/2005 του Ευρωπαϊκού Κοινοβουλίου και του Συμβουλίου (ΕΕ L 117 της 4.5.2005, σ. 13).
   
      (5)  Παράρτημα 11 του κανονισμού (ΕΟΚ) αριθ. 2454/93 της Επιτροπής (ΕΕ L 253 της 11.10.1993, σ. 1).
   
      ΠΑΡΑΡΤΗΜΑ
      Δήλωση που συνοδεύει το ενιαίο διοικητικό έγγραφο και αναφέρεται στις εισαγωγές πολυσυνδυαστικών μορφών DRAM
      Σημ.: Η παρούσα δήλωση εκδίδεται από τον τελευταίο κατασκευαστή της πολυσυνδυαστικής μορφής DRAM, σε χαρτί που φέρει την επωνυμία της εταιρείας και επικυρώνεται από τη σφραγίδα της εταιρείας.
      
                  1.
               
               
                  Αριθμός αναφοράς: (αριθμός που προβλέπεται στο άρθρο 1 παράγραφος 4)
               
            
                  2.
               
               
                  Επωνυμία όλων των κατασκευαστών που ενέχονται στην παραγωγή των τσιπ και/ή των συναρμολογημένων DRAM που είναι ενσωματωμένα σε πολυσυνδυαστικές μορφές των DRAM: (πλήρης επωνυμία, διεύθυνση και διαδικασία κατασκευής που έχει επιτελεσθεί)
               
            
                  3.
               
               
                  Αριθμός και ημερομηνία εμπορικού τιμολογίου:
               
            
                  4.
               
               
                  Γενικές πληροφορίες:
                  
                              Πολυσυνδυαστικές μορφές DRAM
                           
                           
                              Τιμή των τσιπ και/ή των συναρμολογημένων DRAM που κατασκευάζονται από όλες τις εταιρείες εκτός της Samsung και είναι ενσωματωμένα σε πολυσυνδυαστικές μορφές DRAM
                           
                        
                              Ποσότητα
                           
                           
                              Τιμή
                              (συνολική καθαρή τιμή — ελεύθερο στα σύνορα της Κοινότητας)
                           
                           
                              Καταγωγή
                           
                           
                              Τιμή ως % της συνολικής καθαρής τιμής — ελεύθερο στα σύνορα της Κοινότητας των πολυσυνδυαστικών μορφών DRAM
                           
                           
                              Πρόσθετος κωδικός Taric του κορεάτη κατασκευαστή